Det, der skulle have været en rutineopgave på et skib ud for Skagen, endte i nat tragisk for en 47-årig mand fra Sjælland. Manden, der var montør, var i Nordjylland for at udføre en reparation på olietankeren Nord Gardenia cirka fem kilometer øst for Skagen. Den 47-årige belv bragt ud til skibet med en pilotbåd klokken to natten til torsdag, men under ombordstigningen gik det galt, og han faldt i vandet. Det skriver vagtchef ved Nordjyllands Politi, Poul Badsberg i en pressemeddelelse. Efter omtrent 10 minutter blev han bjerget og efterfølgende fløjet til Aalborg Universitetshospital med en redningshelikopter. Men han blev erklæret død ved ankomsten. De pårørende til den 47-årige mand er underrettet

Opsummering:
En 47-årig mand fra Sjælland mistede natten til torsdag livet, da han var på vej om bord på olietankeren Nord Gardenia ud for Skagen.